ངོས་རང་གནས་ཚུལ་འགྱུར་ལྡོག་མེད་པར་རང་གནས་སུ་སྡོད་རྒྱུར་འདོད་པ་མེད།འཛམ་གླིང་ཡོངས་ཁྱབ་ཀྱི་འགྱུར་བའི་མྱུར་ཚད་གཞི་ལ་བཞག་སྟེ་ད་ཆ་བོད་ལྟ་བུའི་རྒྱུན་རིང་ལྷག་པའི་གནད་དོན་ཁག་ཐག་གཅོད་བྱེད་རྒྱུའི་གོ་སྐབས་གསར་པ་ཞིག་ཡོད་པ་ང་ལ་ཡིད་ཆེས་ཡོད།དེར་བརྟེན་ངོས་ནས་བོད་ཀྱི་གནད་དོན་ཞི་བའི་ངང་ཐག་གཅོད་ཡོང་སླད་བཙན་བྱོལ་བོད་ཀྱི་གྲོས་ཚོགས་དང༌།དེ་མིན་གཞན་བཅས་ལ་གྲོས་འཆར་གསར་པ་འདོན་དགོས་པའི་འབོད་སྐུལ་བྱས་ཡོད།ཡིན་ནའང་གལ་ཆེ་ཤོས་དང༌།ངོས་ནས་སྐྱར་དུ་བརྗོད་དགོས་པ་ཞིག་ལ།ང་ཚོའི་རྒྱལ་ཁབ་ཀྱི་མ་འོངས་པའི་མཐའ་མའི་ཐག་གཅོད་ཀྱི་སྐད་ཆ་ཤོད་དབང་བོད་ནང་ཡོད་པའི་བོད་མི་ས་ཡ་དྲུག་ལ་ངེས་པར་དུ་ཡོད་དགོས།